Италианският национален отбор по футбол () е футболен отбор, който представлява Италия в международните футболни състезания и срещи. Това е един от най-титулуваните и успешни национални футболни отбори в историята. Италианците са четирикратни световни през 1934, 1938, 1982 и 2006, както и два пъти европейски шампиони – през 1968 и през 2020. Традиционният цвят на екипа на италианския отбор по футбол (както и на повечето национални отбори и атлети от другите спортове в Италия) е светлосин ("azzurro" на италиански), поради което играчите често са наричани "Azzurri," а самия отбор – "Squadra azzurra."